สังคมข่าวหุ้น
ตลาดหุ้นไทยล่าสุดปิดการซื้อขายที่ระดับ 1,571.51 จุด ปรับลดลง 5.93  จุด พ่วงด้วยมูลค่าการซื้อขายรวม 3.4 หมื่นล้านบาท  *  ขาเข้าซื้อสุทธิต่างชาติหวนเข้าเก็บไป 861 ล้านบาท ตามด้วยบัญชีบริษัทหลักทรัพย์ 136 ล้านบาท ส่วนขาเทขายสุทธิรายย่อยสาดออกไป 645 ล้านบาท และสถาบันขายทิ้งไป 352 ล้านบาท และอย่างที่เคยบอกกันมานานนับเดือนแล้วว่า ช่วงนี้มันยุคของหุ้นเล็ก-กลางเพราะของเขาดีจริง เนื่องจากมีแนวโน้มทำกำไรไตรมาส 2-งวดครึ่งปีแรกออกมาได้ดีถ้วนหน้าสวนทางกลุ่มบลูชิพที่ส่วนใหญ่กำไรชะลอตัว  
10 ส.ค. 2560

นิวส์เวฟ
 ตลาดหุ้นไทยล่าสุดปิดการซื้อขายที่ระดับ 1,571.51 จุด ปรับลดลง 5.93  จุด พ่วงด้วยมูลค่าการซื้อขายรวม 3.4 หมื่นล้านบาท  *  ขาเข้าซื้อสุทธิต่างชาติหวนเข้าเก็บไป 861 ล้านบาท ตามด้วยบัญชีบริษัทหลักทรัพย์ 136 ล้านบาท ส่วนขาเทขายสุทธิรายย่อยสาดออกไป 645 ล้านบาท และสถาบันขายทิ้งไป 352 ล้านบาท และอย่างที่เคยบอกกันมานานนับเดือนแล้วว่า ช่วงนี้มันยุคของหุ้นเล็ก-กลางเพราะของเขาดีจริง เนื่องจากมีแนวโน้มทำกำไรไตรมาส 2-งวดครึ่งปีแรกออกมาได้ดีถ้วนหน้าสวนทางกลุ่มบลูชิพที่ส่วนใหญ่กำไรชะลอตัว
*  เริ่มกันด้วยหุ้นแรก MONO โชว์งบไตรมาส 2 ฟาดกำไรท่วม 51 ล้านบาท เติบโตแรงเกือบ 300% จากปีก่อน ที่สำคัญยังหนุนให้งบครึ่งปีแรกพลิกกำไรบาน 74 ล้านบาท จึงเป็นเครื่องสะท้อนถึงช่วงเวลาแห่งการกอบโกยรายได้-กำไรอย่างแท้จริง แรงหนุนหลักมาจากทีวีดิจิตอลช่อง Mono29 ซึ่งหลังจากจัดทัพปรับแต่งและสามารถนำเสนอคอนเทนต์ได้ตรงใจกลุ่มเป้าหมาย จึงช่วยยกระดับฐานคนดูเพิ่มขึ้นแบบก้าวกระโดด พร้อมกับดึงเรตติ้งทีวีวิ่งทะยานติดระดับกลุ่มท็อป 5 ไปแล้ว *  ส่งผลให้เม็ดเงินโฆษณาไหลเข้ามาหาบริษัทแบบทะลัก และผลักดันให้ฐานรายได้รวมช่วงครึ่งปีแรกเพิ่มกระฉูดไปกว่า 1,300 ล้านบาท ส่องเทรนด์ธุรกิจครึ่งปีหลังไม่มีปัญหาอะไรขัดขวาง และหากสามารถรักษาฐานเรตติ้งไว้ได้ดีต่อเนื่อง เชื่อได้เลยเม็ดเงินโฆษณายังคงไหลเข้ามาไม่หยุดเหมือนเดิม พร้อมกับดันกำไรโตยิ่งกว่านี้อีก หุ้นปิดซื้อขายล่าสุดที่ 3.54 บาท ไม่ช้าเกินไปที่จะเข้าเก็บ เพื่อรับการเติบโตต่อเนื่องในอนาคต
*  หุ้น PDI เป็นอีกหนึ่งรายที่ท็อปฟอร์มและทำกำไรเติบโตได้ดีตามนัดไม่ผิดเพี้ยน โดยโชว์งบไตรมาส 2 ฟันกำไรไปรวม 211 ล้านบาท โตทะลุ 100% จากปีก่อน พร้อมกับกระชากราคาหุ้น “ผาแดงอินดัสทรี” ในกระดานปิดบวกไปเกือบ 4% มาอยู่ที่ระดับ 22 บาท ที่นี้มาลองเจาะลึกกันลงไปที่ตัวงบของ PDI พบเห็นได้อย่างหนึ่งว่า จุดเปลี่ยนสำคัญที่ทำให้กำไร PDI พลิกโฉมเมื่อเทียบในอดีต ต้นเหตุสำคัญมาจากราคาโลหะสังกะสีที่ปรับตัวดีดขึ้นแรงมาก จนส่งผลให้กำไรขั้นต้นของบริษัทเพิ่มขึ้นเท่าตัว
*  แล้วทิศทางราคาโลหะสังกะสีงวดครึ่งปีหลังก็ยังคงเคลื่อนไหวอยู่ในเกณฑ์ดีไม่เปลี่ยน จึงมีแนวโน้มสูงที่กำไรช่วงที่เหลือของปีนี้จะโตได้โดดเด่น แล้วที่สำคัญยังมีปัจจัยบวกซุกซ่อน ที่พร้อมฉายแววหนุนกำไรในอนาคต คือ การลงทุนโครงการพลังงานทดแทน โดยเฉพาะโซลาร์ฟาร์มที่ญี่ปุ่นอีก 10 เมกะวัตต์ มีกำหนดเริ่มดำเนินการตั้งแต่ไตรมาส 3 นี้เป็นต้นไป ดังนั้น งวดครึ่งปีหลังจะมีปัจจัยบวกเป็นยาแรงถึง 2 เด้ง เด้งแรกราคาโลหะสังกะสี เด้งสองบุ๊คผลตอบแทนโซลาร์ฟาร์ม
*  หุ้น COM7 วันนี้ขอให้จับตาดูกันเป็นพิเศษ เพราะมีแววที่จะวิ่งได้โดดเด่นกันตั้งแต่เปิดการซื้อขายช่วงเช้า เนื่องจากล่าสุดแจ้งงบไตรมาส 2 อวดกำไรสูงถึง 126 ล้านบาท เติบโตขึ้น 56% จากปีก่อน และยังเป็นกำไรที่ดีกว่านักวิเคราะห์คาดไว้ด้วยซ้ำ เป็นผลมาจากกลุ่มธุรกิจโทรศัพท์มือถือโตแกร่งสวนภาวะตลาด ใครบอกเศรษฐกิจไม่ดีผู้บริโภคไม่ซื้อโทรศัพท์คงไม่จริงแล้วล่ะ เพราะอย่าลืมเช่นกันว่า สมาร์ทโฟนในขณะนี้มีความสำคัญอย่างยิ่ง และขึ้นชั้นกลายเป็นปัจจัยที่ 5 ไปแล้ว ไม่ต้องมองดูใครอื่นไกล ดูที่ตัวเราเองนี่แหละ จะทำงาน ดูหุ้น ดูเอาบันเทิง หรืออื่นๆ ก็ล้วนหยิบโทรศัพท์ขึ้นมาใช้ทั้งสิ้น
*  ดังนั้น ภายใต้ความสำคัญนี้จึงทำให้สมาร์ทโฟนกลายเป็นสินค้าที่ยังขายได้ดีในทุกภาวะ พร้อมกับส่งผลบวกต่อฐานรายได้ COM7 ต่อเนื่อง และถ้าตามที่เคยมีกระแสข่าวกันมาว่า iPhone 8 จะเปิดตัว ก.ย.นี้ นี่เท่ากับเป็นปัจจัยสำคัญที่สุดประจำงวดครึ่งปีหลัง  เพราะจะช่วยหนุนให้งบ COM7 มีโอกาสทำรายได้-กำไรพีคเป็นพิเศษยิ่งขึ้น ราคาเป้าหมายล่าสุดกำหนดกันไว้แถว 15 บาท แต่หากเทียบกับเทรนด์ธุรกิจ มีปัจจัยบวกตุนแน่น และกำไรไตรมาส 2 ที่ทำได้ดีกว่าคาด งานนี้จึงมีสิทธิที่จะได้เห็นโบรกฯ ปรับเพิ่มราคาเป้าหมายใหม่ภายในเร็วๆ นี้แน่นอน   *